תזכורת מנפאל הרחוקה ...

מאורעות הימים האחרונים בנפאל הרחוקה, מזכירים לנו כמה שברירית היא רקמת חיינו...

הדיווחים מהאזורים שנפגעו מחזקים בנו את הדעה כי השעות הראשונות שאחרי האסון הן **השעות הקריטיות** להצלת חיי אדם ומה שעשו המקומיים באמצעים פשוטים, אף אם לעיתים בחוסר מקצועיות, הציל אנשים ממוות בטוח.

זו הסיבה העיקרית שלשמה הקמנו את הצח"י, מתוך ידיעה שיש מצבים בהם רק אנחנו נוכל לעזור לעצמנו !!

בשבוע שעבר קיימנו **תרגיל קשר** שבדק את מערכות הקשר ברחבי הישובים שלנו.

התרגיל, אשר הוכן **ביסודיות ובמקצועיות** בהובלת **דני סובול ורון אשוח** כלל שימוש במכשירי הקשר הנישאים והנייחים שבידינו והוא פעל בין מוקדי ניהול היישובים בזמן חרום.

לאחר התרגיל המוצלח, ניתן לאמור בצורה מפורשת כי הקהילה שלנו ערוכה ומוכנה באמצעות קשר משלנו למצב בו הרשת הסלולרית ורשת המחשבים נופלות.

**תקשורת היא אמצעי חשוב במעלה בשגרה ובוודאי בחרום !!**

בנוסף, אנו פונים אליכם להעביר אלינו באמצעות מזכירויות הישובים שמות ופלאפונים של **בעלי מקצועות נדרשים** שחיים כאן בקהילה שלנו - בסביבתכם (כולל דיירים!) כמו **רופאים, פרמדיקים, אחיות, חובשים, פסיכולוגים, עובדים סוציאליים, מהנדסים, אדריכלים, קבלני שיפוץ.**

בתקווה לימים שקטים ונורמליים !

 *רועי כהנא*